Guillermo

Guillermo Fernández Hierro eli Guillermo (s. 23. toukokuuta 1993 Bilbao, Espanja) on espanjalainen jalkapalloilija. Hän on pelannut Espanjan Primera Divisiónissa Athletic Bilbaon joukkueessa ja alemmilla sarjatasoilla useassa eri joukkueessa. Hän on pelipaikaltaan hyökkääjä.

 Seurajoukkueura 
Guillermo liittyi baskiseura Athletic Bilbaon nuorisoakatemiaan vuonna 2003. Seitsemän vuotta myöhemmin hänet nostettiin seuran reservijoukkueeseen, joka pelasi maan kolmanneksi korkeimmalla sarjatasolla Segunda División B:ssä.

Kausi 2013–2014 alkoi Guillermon osalta vauhdikkaasti, kun hän onnistui tekemään kuusi maalia kauden seitsemässä ensimmäisessä pelissä. Tämän jälkeen hän sai kutsun edustusjoukkueeseen päävalmentaja Ernesto Valverdeltä.Guillermo promoted to the first team as Athletic Club Bilbao hunt goals  Inside Spanish Football. Viitattu 22.10.2014.  21. lokakuuta 2013 ottelussa Villarrealia vastaan hän oli jo vaihtopenkillä, mutta ei vielä tuolloin päässyt tekemään ensiesiintymistään. 9. marraskuuta 2013 hän pelasi vihdoin ensimmäisen ottelunsa edustusjoukkueessa kotistadionilla Levantea vastaan.El debut de Guillermo  Canal Athletic. Viitattu 22.10.2014. 

Ensimmäisen maalinsa edustusjoukkueessa Guillermo teki 23. helmikuuta 2014 vieraskentällä Real Betisiä vastaan.Al Betis le salen más pulgas Marca. Viitattu 22.10.2014. 

 Lähteet 

 Aiheesta muualla 
 Guillermon tilastot BDFutbol-sivustolla 

Luokka:Espanjalaiset jalkapalloilijat
Luokka:Baskijalkapalloilijat
Luokka:Vuonna 1993 syntyneet
Luokka:Elävät henkilöt